पाएं अपने शहर की ताज़ा ख़बरें और फ्री ई-पेपरडाउनलोड करें
नशे की ओवरडोज से एक युवक की मौत हो गई। पुलिस काे शव झाडियों में मिला। डमटाल पुलिस के अनुसार विकास खंड इंदौरा की पंचायत इंदपुर का निवासी विपिन कुमार पुत्र टोलू राम बीते दिन घर नहीं लौटा तो परिजनों व ग्रामीणों ने उसकी तलाश शुरू की। बुधवार को इन्दौरा मोड़ की झाड़ियों में एक ग्रामीण ने युवक को औंधे मुंह पड़े देखा तो पुलिस को सूचित किया। डमटाल पुलिस थाना के अतिरिक्त प्रभारी रमेश बैंस, एएसआई नंद लाल सहित पुलिस टीम मौके पर पहुंची और युवक के शव को कब्जे में लेकर साक्ष्य जुटाए।
प्राथमिक जांच में मृतक के हाथों में नशे का टीका पाया गया। जिससे अनुमान लगाया जा रहा है कि नशे की ओवरडोज लेने से उसकी मौत हुई है। डीएसपी नूरपुर अशोक रतन ने बताया कि पोस्टमार्टम रिपोर्ट आने के बाद ही सारी स्थिति स्पष्ट हो पाएगी। फिलहाल मामला दर्ज कर आगामी कार्रवाई अमल में लाई जा रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn